**OBRAZEC 3**

**Vzorec pogodbe o financiranju**

**Vzorec pogodbe preberite in parafirajte na zadnji strani, ni pa je potrebno izpolnjevati. S parafo na zadnji strani pogodbe potrdite, da ste bili vnaprej, ob prijavi seznanjeni s pogodbenimi določili. Pogodba je le vzorčna in ministrstvo si pridržuje pravice, da pogodbo pred podpisom ustrezno dopolni ali spremeni.**

Prijavitelj, izbran na javnem razpisu, ima v primeru sprememb, ki so zanj nesprejemljive, pravico zavrniti podpis pogodbe. To mora prijavitelj storiti pisno. Če prijavitelj zavrne podpis pogodbe, se šteje, da je odstopil od vloge in da je sklep o izboru razveljavljen.

Izdelajte eno elektronsko kopijo parafirane vzorčne pogodbe za elektronsko kopijo vloge.

**Republika Slovenija, Ministrstvo za gospodarstvo, turizem in šport,** Kotnikova 5, 1000 Ljubljana, matična številka: 2632616000, davčna številka: 98577212, ki ga zastopa minister Matjaž Han (v nadaljevanju: ministrstvo)

in

»**prejemnik**«, naslov, matična številka:\_\_\_\_\_\_\_\_\_, davčna št.:\_\_\_\_\_\_\_\_\_\_, transakcijski račun: \_\_\_\_\_\_\_\_\_\_\_\_\_\_\_\_\_\_, odprt pri \_\_\_\_\_\_\_\_\_\_\_\_\_\_\_\_\_\_\_\_\_\_, ki ga zastopa\_\_\_\_\_\_\_\_\_ (v nadaljevanju: prejemnik)

skleneta naslednjo

**POGODBO št. XX**

**o sofinanciranju dejavnosti v letu 2025**

1. člen

Pogodbeni stranki ugotavljata:

* Zakon o javnih financah (Uradni list RS, št. [11/11](http://www.uradni-list.si/1/objava.jsp?sop=2011-01-0449) – uradno prečiščeno besedilo, [14/13 popr.](http://www.uradni-list.si/1/objava.jsp?sop=2013-21-0433), [101/13](http://www.uradni-list.si/1/objava.jsp?sop=2013-01-3677), [55/15](http://www.uradni-list.si/1/objava.jsp?sop=2015-01-2277) – ZFisP, [96/15](http://www.uradni-list.si/1/objava.jsp?sop=2015-01-3772) – ZIPRS1617, [13/18](http://www.uradni-list.si/1/objava.jsp?sop=2018-01-0544), [195/20](http://www.uradni-list.si/1/objava.jsp?sop=2020-01-3501) – odl. US, [18/23](http://www.uradni-list.si/1/objava.jsp?sop=2023-01-0348) – ZDU-1O, [76/23](http://www.uradni-list.si/1/objava.jsp?sop=2023-01-2386) in 24/25 – ZFisP- 1), Proračun Republike Slovenije za leto 2025 (Uradni list RS, št.  [123/23](http://www.uradni-list.si/1/objava.jsp?sop=2023-01-3594) in 14/24), Zakon o izvrševanju proračunov Republike Slovenije za leti 2025 in 2026 (Uradni list RS, št. 104/24 in 17/24 – ZFO-1E), Pravilnik o postopkih za izvrševanje proračuna Republike Slovenije (Uradni list RS št. [50/07](http://www.uradni-list.si/1/objava.jsp?sop=2007-01-2694), [61/08](http://www.uradni-list.si/1/objava.jsp?sop=2008-01-2615), [99/09](http://www.uradni-list.si/1/objava.jsp?sop=2009-01-4372); ZIPRS1011, [3/13](http://www.uradni-list.si/1/objava.jsp?sop=2013-01-0109), [81/16](http://www.uradni-list.si/1/objava.jsp?sop=2016-01-3446), [11/22](http://www.uradni-list.si/1/objava.jsp?sop=2022-01-0202), [96/22](http://www.uradni-list.si/1/objava.jsp?sop=2022-01-2394), [105/22](http://www.uradni-list.si/1/objava.jsp?sop=2022-01-2603) ZZNŠPP, [149/22](http://www.uradni-list.si/1/objava.jsp?sop=2022-01-3730) in [106/23](http://www.uradni-list.si/1/objava.jsp?sop=2023-01-3058) in 88/24), Zakon o odnosih Republike Slovenije s Slovenci zunaj njenih meja (Uradni list RS, št. 43/06, 76/10 in 206/21 - ZDUPŠOP), Program dela Zamejske gospodarske koordinacije za leto 2025, št. 511-10/2025/1 z dne 6. 1. 2025, predvidena sredstva za sofinanciranje delovanja gospodarskih struktur avtohtone slovenske narodne skupnosti v zamejstvu v letu 2025 in se razdelijo na podlagi Javnega razpisa za sofinanciranje gospodarskih struktur avtohtone slovenske narodne skupnosti v zamejstvu v letu 2025 (Uradni list RS, št. XX);
* da je bil prejemnik izbran na podlagi javnega razpisa;
* da je ministrstvo s sklepom št. \_\_\_\_\_\_\_ z dne\_\_\_\_\_\_\_ prejemniku dodelilo sredstva za sofinanciranje.
1. člen

Predmet te pogodbe je sofinanciranje stroškov dela redno zaposlenih in materialnih stroškov pri prejemniku v letu 2025 (s pripadajočim zneskom): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR.

1. člen

Ministrstvo bo prejemniku za sofinanciranje stroškov dela iz prejšnjega člena s proračunske postavke 231093 - Zamejska gospodarska koordinacija (NRP 2180-23-0007 – Zamejska gospodarska koordinacija) za leto 2025 nakazal sredstva v višini največ \_\_\_\_\_\_\_\_\_\_\_\_\_\_ EUR na podlagi s strani ministrstva potrjenega zahtevka in dokazil (v mesecu \_\_\_\_\_\_\_\_\_\_\_\_\_\_\_).

Zahtevku morajo biti priložena dokazila o obračunu ter izplačilu stroškov plač in materialnih stroškov in poročilo o aktivnostih.

Prejemnik zahtevek pošlje na elektronski naslov: gp.mgts@gov.si ali po pošti na naslov: Ministrstvo za gospodarstvo, turizem in šport, Kotnikova 5, 1000 Ljubljana. V zahtevku mora obvezno navesti sklic na številko te pogodbe.

Ministrstvo bo v primeru nepopolnega ali pomanjkljivega zahtevka od prejemnika zahtevalo dodatna pisna pojasnila in dokazila o izvedbi aktivnosti ali izjavo, da je aktivnost povezana z izvedbo projekta.

V primeru, da ministrstvo oceni, da dodatna pojasnila ali izjava ne izkazujeta povezave med aktivnostjo in izvedbo projekta, lahko izplačilo za sporni del zahtevka za izplačilo zmanjša ali zahtevek za izplačilo v celoti zavrne. O zmanjšanju izplačila za sporni del mora ministrstvo izvajalca predhodno obvestiti. Izvajalec je v takem primeru na zahtevo ministrstva dolžan v roku predložiti ali nov zahtevek za izplačilo za nesporni del oz. zmanjšan za sporni del ali dobropis za znesek razlike. V kolikor izvajalec ne stori nič od navedenega se šteje, da je odstopil od zahtevka v celoti.

Rok za izstavitev zahtevkov za izplačilo je najkasneje do 21. 11. 2025.

Osnova za izplačilo sredstev po tem javnem razpisu je s strani ministrstva potrjen zahtevek za izplačilo, ki ga posreduje upravičenec. Upravičenec lahko v zahtevku uveljavlja upravičene stroške, ki so bili plačani do datuma izstavitve zahtevka; in sicer v največ dveh ločenih zahtevkih.

Upravičenec je dolžan najaviti zahtevek za izplačilo vsaj 14 dni preden bo le-ta posredovan na ministrstvo.

Obdobje upravičenosti stroškov je od 1. 1. 2025 in traja do 20. 11. 2025.

Sredstva bodo nakazana na bančni račun št.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, odprt pri \_\_\_\_\_\_, v skladu z roki, določenimi v veljavnem zakonu, ki ureja izvrševanje proračuna.

Sofinanciranje v navedenem znesku se izvede v primeru, da bodo v proračunu Republike Slovenije za leto 2025, zagotovljena sredstva v zadostni višini.

Upravičeni stroški, ki so predmet sofinanciranja, so stroški dela redno zaposlenih (celoten strošek delodajalca) v zamejskih gospodarskih strukturah ter materialni stroški do višine 15 % celotnega zahtevka.

1. člen

Dodeljena sredstva so strogo namenska in jih sme prejemnik uporabljati izključno v skladu s pogoji, navedenimi v razpisu in v tej pogodbi.

Pogodbeni stranki lahko to pogodbo spremenita ali dopolnita s pisnim aneksom k tej pogodbi.

1. člen

Ministrstvo lahko pri prejemniku kadarkoli preverja namensko porabo sredstev oz. je prejemnik dolžan na izrecno zahtevo ministrstva nemudoma posredovati vso dokumentacijo v zvezi z izpolnjevanjem obveznosti iz te pogodbe. Tudi sicer mora z njim sodelovati in se odzivati na njegove zahteve po dokumentaciji in pojasnilih.

Prejemnik mora o porabi finančnih sredstev skrbno voditi knjigovodstvo v skladu z veljavnimi računovodskimi standardi in zagotavljati revizijsko sled. Podatke in dokazila mora urejeno hraniti najmanj do 31. 12. 2030.

Prejemnik je dolžan ministrstvu najkasneje do 31. 1. 2026 predložiti celovito vsebinsko in finančno poročilo o izvedbi aktivnosti ter porabi sredstev.

Za pravočasno se šteje poročilo, ki je bilo do navedenega datuma poslano na elektronski naslov: gp.mgts@gov.si ali oddano priporočeno na pošti. V primeru, da prejemnik ugotovi, da poročila ne more predložiti pravočasno, je dolžan o tem nemudoma obvestiti ministrstvo.

V primeru, da prejemnik poročila ne predloži v zgoraj predpisanem ali naknadno dogovorjenem roku ali v primeru, da je ugotovljena nenamenska poraba sredstev, lahko ministrstvo odstopi od te pogodbe in zahteva vrnitev sredstev v proračun Republike Slovenije, skupaj s pripadajočimi zamudnimi obrestmi.

1. člen

V primeru, da prejemnik naknadno, po podpisu pogodbe, ugotovi, da ne bo mogel v celoti izvesti obveznosti iz pogodbe oziroma, če pride do spremembe glede upravičenih stroškov, je dolžan o tem nemudoma pisno obvestiti ministrstvo.

Ministrstvo lahko s pisno potrditvijo/odobritvijo prejemniku določi nove pogoje koriščenja sredstev.

Če prejemnik ministrstvo o spremembah pisno ne obvesti nemudoma in v primeru, da mu sprememba ni bila odobrena, lahko ministrstvo odstopi od pogodbe in zahteva vrnitev že plačanih sredstev po tej pogodbi skupaj s pripadajočimi zamudnimi obrestmi.

1. člen

Prejemnik je dolžan dosledno navajati ministrstvo kot sofinancerja in se vzdržati vsake dejavnosti, ki bi lahko povzročila neugodne posledice za slovensko narodno skupnost ali bi škodovala ugledu Republike Slovenije.

1. člen

V primeru, da prejemnik ne vrne sredstev v 30 dneh po uradnem prejemu zahtevka ministrstva za povrnitev sredstev, se lahko znesek skupaj s pripadajočimi zamudnimi obrestmi, izterja po sodni poti.

1. člen

Pogodbeni stranki določata kot skrbnika pogodbe:

* \_\_\_\_\_\_\_\_\_\_\_\_\_\_\_\_\_\_\_\_\_ s strani ministrstva in
* \_\_\_\_\_\_\_\_\_\_\_\_\_\_\_\_\_\_\_\_\_ s strani prejemnika.

Če se v trajanju pogodbenega razmerja spremeni skrbnik pogodbe na katerikoli pogodbeni strani, se o tem pisno obvesti drugo pogodbeno stranko.

1. člen

Ta pogodba je nična v primeru, da kdo v imenu ali na račun prejemnika, predstavniku ali posredniku organa ali organizacije iz javnega sektorja obljubi, ponudi ali da kakšno nedovoljeno korist za pridobitev posla, ali za sklenitev posla pod ugodnejšimi pogoji, ali za opustitev dolžnega nadzora nad izvajanjem pogodbenih obveznosti, ali za drugo ravnanje ali opustitev, s katerim je organu ali organizaciji iz javnega sektorja povzročena škoda ali je omogočena pridobitev nedovoljene koristi predstavniku organa, posredniku organa ali organizacije iz javnega sektorja, izvajalcu ali njenemu predstavniku, zastopniku, posredniku.

Če se ugotovi, da je ta pogodba nična, mora vsaka pogodbena stranka vrniti drugi vse, kar je na podlagi pogodbe prejela. Stranka, ki je kriva za ničnost pogodbe, odgovarja drugi stranki tudi za škodo zaradi ničnosti pogodbe.

1. člen

Vsa morebitna nesoglasja v zvezi s pogodbo bosta pogodbeni stranki reševali sporazumno.

V primeru spora je pristojno sodišče v Ljubljani.

1. člen

Pogodba je sestavljena v petih enakih izvodih, od katerih ministrstvo prejme tri izvode, prejemnik pa prejme dva izvoda.

1. člen

Ta pogodba je sklenjena z dnem podpisa obeh pogodbenih strank.

V Ljubljani, dne\_\_\_\_\_\_\_\_\_\_\_\_\_\_\_\_\_\_.

Prejemnik Ministrstvo za gospodarstvo, turizem in šport

\_\_\_\_\_\_\_\_\_\_\_\_\_\_\_\_\_\_ Matjaž Han

 minister

 \_\_\_\_\_\_\_\_\_\_\_\_\_\_\_\_\_\_\_